Diari Oficial de la Generalitat Valenciana


Sumari del DOGV 7811, del 22-06-2016 (2016/4698)

Extracte de la Resolució de 17 de juny de 2016, de la Direcció General del Servei Valencià d'Ocupació i Formació, per la qual es modifica la Resolució de 28 de desembre de 2015, del mateix òrgan, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades a càrrec de l'exercici pressupostari 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7811

Data del DOGV
:   22-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4698


Data del document
:   17-06-2016

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 17 de juny de 2016, de la Direcció General del Servei Valencià d'Ocupació i Formació, per la qual es modifica la Resolució de 28 de desembre de 2015, del mateix òrgan, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades a càrrec de l'exercici pressupostari 2016. [2016/4698]  
BDNS (Identif.): 309600  
De conformitat amb el que preveuen els articles 17.3.b i 20.8 de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris i condicions  
Les entitats que d'acord amb la redacció inicial de l'article 3.1 de les bases reguladores no hagen tingut dret a presentar sol·licituds en el termini anteriorment disposat en la convocatòria i que a causa de la modificació de les bases, poden ara presentar sol·licituds, en concret centres o entitats de formació acreditats o inscrits davant d'una autoritat laboral diferent de la de la Comunitat Valenciana, que disposen del corresponent nombre/s de cens en data publicació d'aquesta convocatòria.  
  
  
Segon. Objecte  
Modificar la Resolució de 28 de desembre de 2015, de la Direcció General del Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades a càrrec de l'exercici pressupostari 2016, publicada en el Diari Oficial de la Comunitat Valenciana de 30 de desembre de 2015, per a adaptar-la al que preveu la Llei de Garantia de la Unitat de Mercat.  
  
Tercer. Bases reguladores  
Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades, aquesta ordre va ser publicada en el Diari Oficial de la Comunitat Valenciana de 26 de novembre de 2015.  
Ordre 3/2016, de 23 de maig, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades.  
  
Quart. Quantia  
Les inicialment previstes en l'ordre de bases esmentada en el paràgraf anterior.  
Total: 9.000.000,00 -  
Per tipus de pla:  
Intersectorials: 5.231.250,00 -  
Sectorials: 2.925.000,00 -  
Intersectorial economia social: 292.500,00 -  
Intersectorial autònoms: 292.500,00 -  
Ajudes a l'alumnat: 258.750,00 -  
  
Cinqué. Termini de presentació de sol·licituds  
S'obri un termini de 10 dies naturals per a la presentació de sol·licituds comptador des de l'endemà de la publicació en el Diari Oficial de la Comunitat Valenciana.  
  
València, 17 de juny de 2016.- La directora general del SERVEF: María José Mira Veintimilla.